CELEX: 62017TN0088
Language: lt
Date: 2017-02-13 00:00:00
Title: Byla T-88/17: 2017 m. vasario 13 d. pareikštas ieškinys byloje Ispanija/Komisija

27.3.2017   
            
            
               LT
            
            
               Europos Sąjungos oficialusis leidinys
            
            
               C 95/25
            
         2017 m. vasario 13 d. pareikštas ieškinys byloje Ispanija/Komisija
   
   (Byla T-88/17)
   (2017/C 095/33)
   Proceso kalba: ispanų
   
      Šalys
   
   
      Ieškovė: Ispanijos Karalystė, atstovaujama M. Sampol Pucurull ir M. García-Valdecasas Dorrego
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               iš dalies panaikinti, kiek tai susiję su Ekstramadūros mokėjimo agentūra, 2016 m. lapkričio 30 d. Komisijos įgyvendinimo sprendimą (ES) 2016/2113 dėl valstybių narių mokėjimo agentūrų sąskaitų, susijusių su Europos žemės ūkio fondo kaimo plėtrai (EŽŪFKP) finansuotomis išlaidomis EŽŪFKP 2007–2013 m. programavimo laikotarpio paskutiniais vykdymo metais (2014 m. spalio 16 d. – 2015 m. gruodžio 31 d.), patvirtinimo, dėl to, kad jai nebuvo atlyginta 5 364 682,52 EUR suma;
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas susijęs su 2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL L 277, 2005, p. 1), iš dalies pakeisto 2009 m. gegužės 25 d. Tarybos reglamentu (EB) Nr. 473/2009 (OL L 144, 2009, p. 3), 69 straipsnio pažeidimu dėl to, kad neleidžiama atskaičiuoti 5 364 682,52 EUR sumos (sumos, kurios negali būti pakartotinai panaudotos) patvirtinant sąskaitas, susijusias su Europos žemės ūkio fondo kaimo plėtrai (EŽŪFKP) finansuotomis išlaidomis EŽŪFKP 2007–2013 m. programavimo laikotarpio paskutiniais vykdymo metais.
            
         
               2.
            
            
               Antrasis, t. y. papildomas ieškinio pagrindas pateikiamas tuo atveju, jeigu Bendrasis Teismas nuspręstų, kad nebuvo pažeistas Reglamento Nr. 1698/2005 69 straipsnis, susijęs su tuo, kad atsakovė veikė prieštaringai, viršijo įgaliojimus ir pažeidė teisėtų lūkesčių principus.